จัดทัพ 5 หุ้นแกร่งน่าสอย พื้นฐานสุดสตรอง พร้อมปัจจัยบวกเพียบ!
จัดทัพ 5 หุ้นแกร่งน่าสอย พื้นฐานสุดสตรองพร้อมปัจจัยบวกแน่นปึ๊ก!
31 ส.ค. 2560

บล.ธนชาต ระบุในบทวิเคราะห์ (31 ส.ค.) โดยมองว่า SET อาจ “ย่ำฐาน” บ้างหลังปรับสูงขึ้นแรงตั้งแต่ต้นสัปดาห์ แต่ไม่น่ากังวล และมี downside จำกัดที่ คงมุมมองบวกต่อเนื่อง ล่าสุดคลังฯ มีแนวโน้มปรับเป้าหมายการเติบโต GDP ขึ้น ขณะที่ FTSE จะ Rebalance ดัชนีอ้างอิงวันที่ 15 ก.ย.นี้ โดยมี WORK และ EA ถูกเพิ่มในการคำนวณดัชนี
แนะนำ “ซื้อ” กลุ่มหุ้นที่ FTSE เพิ่มน้ำหนักลงทุนวันที่ 15 ก.ย.นี้, momentum กำไรดี และพื้นฐานแข็งแรง อย่าง EA  และ WORK ,กลุ่มนิคมฯ แม้เป็นหุ้นขนาดกลาง แต่จะได้ผลดีจากการนำกฎหมาย EEC เข้า ครม.ในอีก 1-2 เดือนข้างหน้า ชอบ AMATA  และ WHA
อีกทั้งแนะนำซื้อ กลุ่มโรงกลั่นฯ ผลกระทบจากพายุ “ฮาร์วีย์” ส่งผลโรงกลั่นสหรัฐฯ หยุดผลิต ส่งผล GRM เพิ่มขึ้นสูงกว่า USD10/bbl ชอบ ESSO  ที่ยัง laggard โรงกลั่นอื่นมาก ในขณะที่ TOP  ที่เป็นเป้าหมายซื้อของต่างชาติ และ PTTGC (XD วันนี้) ที่คาดการณ์กำไรครึ่งปีหลังของปี 60 เติบโตแกร่ง รวมไปถึง PTT ที่ได้รับผลดีจากกำไรหุ้นลูกที่ดีขึ้น